Ma ook vas ná peuter sterf | Maroela Media
Die ma en stiefpa van 'n 18 maande oue seuntjie is in hegtenis geneem nadat die peuter vandeesweek in Kaapstad dood is.
Noloyiso Rwexana, provinsiale polisiewoordvoerder, het vroeër gesê die polisie is deur 'n gesondheidswerker na 'n gesondheidsorginstelling in Kensington ontbied waar die kind dood is nadat hy daarheen geneem is vir mediese behandeling.
"Die kind het ernstige beserings aan sy kop en lyf opgedoen. Die kind se 26-jarige stiefpa is in hegtenis geneem en sy 30-jarige ma is vir ondervraging ingebring."
Die ma is Dinsdag in hegtenis geneem. Albei verdagtes verskyn Woensdag in die Kaapstad-landdroshof.
Die man word aangekla van moord en die vrou word vir oortredings van die Kinderwet vervolg.
misdaad polisie Wes-Kaap
Peuter????? Is dit nie dalk kleuter nie?
Wat ook al die omstandighede, mense wie se kinders weggeneem word agv mishandeling en mense wat kinders se dood veroorsaak, moet gesteriliseer word, want onder gaan omstandighede is hulle bevoeg om kinders te he nie.
Dit is ook die eerste keer dat ek die woord Peuter hoor. Miskien moet Maroela Media vir ons n woordelys saamstel met Afrikaanse woorde wat vir baie van ons onbekend is.